**תכנית להוראת השואה – קישורים למקורות ההיסטוריים**

**חוקי נירנברג -** [**http://lib.cet.ac.il/pages/item.asp?item=15524**](http://lib.cet.ac.il/pages/item.asp?item=15524)

**פרעות "לילי הבדולח" – הוראות היידריך -** [**http://lib.cet.ac.il/pages/item.asp?item=15525&source=781**](http://lib.cet.ac.il/pages/item.asp?item=15525&source=781)

**פרוטוקול ועידת ואנזה -** [**http://www.yadvashem.org/yv/he/holocaust/about/related/docs/108.pdf**](http://www.yadvashem.org/yv/he/holocaust/about/related/docs/108.pdf)

**נאום רומקובסקי בזמן גירוש הילדים מגטו לודז' – 4 בספטמבר 1942 -** [**http://lib.cet.ac.il/pages/item.asp?item=14537**](http://lib.cet.ac.il/pages/item.asp?item=14537)

**מכתבו האחרון של מרדכי אנילביץ' (23 באפריל 1943) -** [**http://lib.cet.ac.il/pages/item.asp?item=15913**](http://lib.cet.ac.il/pages/item.asp?item=15913)

**כרוז שהוקרא באסיפת הנוער החלוצי בווילנה ב-1 בינואר 1942 -** [**http://lib.cet.ac.il/pages/item.asp?item=15962**](http://lib.cet.ac.il/pages/item.asp?item=15962)

**תגובות העיתונות בארץ על הידיעות הראשונות על "השואה" 1942 (לקט)**

אין ספק שהרוצחים הנאצים שפכו דם כמים במקומות הכיבוש; אבל לכל המספרים הגדולים הללו, הניתנים מפי "חיילים השבים מן החזית" יש להתייחס, כמובן, בהסתייגות רבה.

"דבר" – 16.3.42

המודיעים הבלתי-אחראיים למיניהם מוסיפים במו ידיהם להרוג יהודים. הם קולטים כל שמועה, מחפשים בנרות אחרי כל בשורה רעה, אחרי כל מספר קטלני, ומגישים אותם לקוראים ולעיתונים בצורה ובתוכן המקפיאים את הדם... יודעים אנו מה נאמנה עדותם של חיילים ידועים החוזרים מן החזית ומתפארים במעשי ידיהם הגדולים בהריגת בני אדם, ויהודים בפרט... לאט לכם, מודיעים ועיתונים, ביציקת דם יהודי לתוך שורותיכם.

"דבר" – 17.3.42

כבר העירונו לא פעם על הנוהג המצער שנוהגים כמה מעיתוני הארץ לנפח כל שמועה רעה על שפיכת דמי יהודים, להרבות במספר החללים וההרוגים ולהכתירם מסגרת שחורה, כדי להשחיר את השחור ולהגדיל את הרושם, ולשם מה? וכי אין די צרות בישראל? וכי אין די דמי ישראל הנשפכים באמת בכל מקום? עד שיש צורך להוסיף עליהם הפלגות וגוזמאות?...

הישמעו המודיעים והעיתונאים, היקחו מוסר?

"הצופה" – 18.3.42 – תגובה על מידע של ב. יעקובסון,

נציג הג'וינט בהונגריה, על השמדת יהודים באוקראינה.

הסוכנויות ומעיתונות שלנו מרבים להביא בזמן האחרון ידיעות על הריגות וטביחות ביהודים בארצות הכיבוש הנאצי, עמדנו כבר על התקלה שבדבר, אך לצערנו, אם נשתנו הדברים בעניין זה, הם נשתנו לרעה, שתי סוכנויות הידיעות היהודית מתחרות זו בזו, ומכיוון ששטח פעולתן בשעת חירום זו, מצאו לעצמן מקום להתגדר בו – טביחות והריגות ביהודים. דומה שכל סוכנות מתחרה בחברתה בריבוי מספר ההרוגים והטבוחים. לא פעם קורה שסוכנות אחת חוזרת על אותה ידיעה שהודיעה חברתה, אלא בשינוי זמן ומקום. בזמן האחרון אנו עדים לתופעה משונה בעניין זה; אותה סוכנות מודיעה אותה ידיעה פעמיים ביום – הקורא יום יום על רבבות הרוגים וטבוחים מתרגל לידיעות אלה ושוב אינו מרגיש בהן ובאימתן. כלפי חוץ מרגילות ידיעות אלה לראות את היהודים כהפקר גמור, שדמו מותר או אין להם דמים כלל.

"הצופה" – 9.4.42

הידיעות הללו, כשהן באות בצורת שמועות קלוטות מן האוויר, מודיע מפי מודיע וסופר מפי סופר, עושות את הרושם ההפוך;שכן ידיעות אלה חוזרות על עצמן. מה שהתפרסם אתמול בשטוקהולם, חוזר ומתפרסם היום בלונדון. יוצא שההריגות והטביחות לובשות צורות איומות, מימדים מבהילים... הטביחות וההריגות והשחיטות הגדולות והאיומות בפולין ובליטא אינן עושות רושם. לא משום שטביחות אלו נעשו ביהודים, אלא משום שהידיעות עליהן נמסרות בצורה פגומה.

"הצופה" – 30.6.42 – מאמר מערכת,

תגובה על דוח זיגלבוים בלונדון

קשה להאמין בדבר. המודיע מוסר בעצמו שבגיטו הוילנאי נכלאו 70 אלף, ונמצאים כעת 40 אלף יהודים. אם נצרף את הנרצחים נמצא שהיו בוילנא מתחילה מאה אלף יהודים. והרי ידוע שמעולם לא היו בוילנא יהודים במספר הזה... אכן יש רושם שהמחבר מתכוון קודם כל להשחיר את פני הליטאים. עלינו לזכור שהיחסים בין הפולנים והליטאים בוילנא מיום שנכבשה ע"י הליטאים היו מתוחים מאוד.

"הבוקר" – 25.8.42 – תגובה על השמדת יהודי וילנא